b'\n_START_ARTICLE_\nBlodbadet i R\xc3\xb8nneby\n_START_PARAGRAPH_\nBlodbadet i R\xc3\xb8nneby var en svensk massakre, gennemf\xc3\xb8rt under ledelse af Erik 14., der fandt sted mandag den 4. september 1564 under Den Nordiske Syv\xc3\xa5rskrig i byen R\xc3\xb8nneby i Blekinge, der den gang var det \xc3\xb8stlige Danmark.\n_START_SECTION_\nHistorie\n_START_PARAGRAPH_\nP\xc3\xa5 vej ind i Blekinge blev de svenske soldater, som holdt sig bagest i felttoget, fanget af blekingeboerne og klynget op i tr\xc3\xa6erne til skr\xc3\xa6k og advarsel. Vred over disse henrettelser befalede kong Erik 14., at mellem Lykkeby og R\xc3\xb8nneby skulle alt sl\xc3\xa5s ihjel og br\xc3\xa6ndes._NEWLINE_Svenske tropper ankom den 3. september til R\xc3\xb8nneby og gav to gange R\xc3\xb8nneby-boerne mulighed for at overgive sig. Men R\xc3\xb8nneby-boerne v\xc3\xa6grede sig og h\xc3\xa5bede p\xc3\xa5 hj\xc3\xa6lp fra danske tropper et par mil vest for byen. Byen havde ikke nogen egentlige forsvarsv\xc3\xa6rker, og det var derfor en let sag for de svenske soldater at forcere den palisade, som var blevet sat op som forsvar. Plyndringen kunne g\xc3\xa5 i gang, og over 2.000 indbyggere blev hugget ned. Bagefter skrev den svenske kong Erik i et brev "Et v\xc3\xa6ldigt myrderi, s\xc3\xa5 vandet i elven var r\xc3\xb8dt som blod af fra de d\xc3\xb8de kroppe". _NEWLINE_Byerne Elleholm, S\xc3\xb8lvesborg, Avsk\xc3\xa6r og Lykkeby i Blekinge samt \xc3\x85hus i Sk\xc3\xa5ne blev alle plyndrede og \xc3\xb8delagte. M\xc3\xa5let var at deportere den del af befolkningen, som havde overlevet plyndringerne, fra Kalmar til Stockholm, for som den svenske konge selv udtrykte det: "...det \xc3\xa4r b\xc3\xa4ttre att hafva ett \xc3\xb6de \xc3\xa4n ett fiendeland..."_NEWLINE_Blodbadet blev senere i propagandam\xc3\xa6ssig af svenskerne fremstillet massakren som en stor sejr med kong Erik 14. i spidsen, mens danskerne fremf\xc3\xb8rte historien om hvor brutale svenskerne var, for p\xc3\xa5 den m\xc3\xa5de at samle modstand i egne r\xc3\xa6kker.'